
ANNIE BESANT. 


Kuka on tohtori Annie Besant? Sitä on vaikea määritellä. Jos kysytte 
Lontoon East Endin kurjalistolta, vastaa se: hän on ensimmäinen, joka ko¬ 
hotti äänensä huutaakseen apua meidän kurjuuteemme. Englannin työläis¬ 
naiset vastaavat Teille: hän oh se, joka voimakkaimmin on vaatinut meille 
inhimillisempiä työoloja ja elinehtoja, ihmisarvoa ja äitiyden oikeutta. Ja 
Englannin sivistyneistön naiset sanovat: hän on se, joka äänioikeustaistelul- 
lemme antoi koko ihmissuvun kohottamiseen tähtäävän ylevän päämäärän. 
Intia miljoonine asujamineen todistaa teille: hän on meidän rakastettu äitim¬ 
me. Egypti olisi seitsemän, kahdeksan vuotta sitten sanonut: hän on se, jota 
me Intialta kadehdimme; jos hän olisi meillä, olisi riippumattomuutemme jo 
aikoja saavutettu. Jos kysytte teosofeilta, vastaavat he: hän on liikkeemme 
nelikymmenvuotinen verraton esitaistelija ja kaksikymmenvuotinen tulisie¬ 
luinen, kaukokatseinen johtajamme. Kymmenet suuret brittiläiset valtio¬ 
miehet sanovat: hän on arvokkain ystävämme. Ja jokainen, joka on Annie 
Besantin kuullut puhuvan, vastaa: hän on ihmeellinen puhuja, suurin sen- 
vuoksi, että hän puhuu suoraan sielustaan. 

Selvää on, että näin monilla aloilla ja eri maanosissa johtavana sieluna 
eläneen henkilön elämänvaiheita ei voi ajatellakaan mahduttaa tällaiseen 
lyhyeen esittelykirjoituksen. Emme sitä yritäkään. Tahdomme vain sanoa, 
että hän on irlantilaissyntyinen englantilainen, joka Teosofisen Seuran presi¬ 
denttinä ja johtajana viime vuosikymmenet on asunut Intiassa ja tullut siellä 
Intian kansallisen liikkeen yhdeksi johtavaksi henkilöksi. Hän on yleensä 
ihmisyyden puolesta taisteleva voimaihminen, ja siksi hänen elämäntyönsä 
haarautuu niin monelle alalle, vaikka hänen vaikutuksensa kullakin niistä 
kulkee silti yhtä väkevänä vuoksena. Se monipuolinen työmaa, minkä teoso- 
finen liike muodostaa, on kuitenkin hänelle kaikkein keskeisin, ja Teosofisen 
Seuran presidenttinä hän on meidänkin maassamme esitelmöinyt. 

Jo sinänsä herättää mielenkiintoa sekin, että korkeaan vanhuksenikään 
ehtinyt naishenkilö kulkee maanosasta toiseen maitse, meritse ja ilmanteitä 
kuin parhaisiin voimiinsa ehtinyt nuorukainen. Suurempaa mielenkiintoa 
herättää vielä se, että tämä »vanhus» suuressa maailmassa, jossa on totuttu 
kaikkiin merkillisyyksiin, vetää kuulijoikseen yhdellä kerralla tuhansia ih¬ 
misiä ja sytyttää arvostelevimpienkin kuulijain mielet kuin palavat nuoru- 
kaissydämet. Mutta jotakin enemmän kuin tavallisella esitelmöitsijällä täy¬ 
tyykin olla sanottavana tällaisella henkisen elämän voimaihmisellä, joka jo 
yli puolen vuosisadan on ihmiskunnan vainiolla kylvänyt runsasta siementä 
ja niittänyt mitä rikkainta satoa. 

Annie Besant. 


KUKA ON MAAILMANOPETTAJA? Mitkä ovat hänen tehtävänsä 
maailmassa? Mikä hänen työnsä? Nämä ovat ne kysymykset, joihin aion 

vastata puheessani teille tänä iltana. 

On olemassa taivaallisia paikkoja, joita hallitsee sisäinen hallitus. 
Täällä alhaalla meillä on kaikenlaisia hallituksia, on tasavaltoja ja muita 
valtakuntia, ja kaikkia näitä hallitsee jonkinlainen hallitus virkamiestensä, 
kenraaliensa, amiraaliensa avulla. Olkoot ne sitten tasavaltoja tai monar¬ 

kioita, jonkinlainen hallitus on aina joka kansalla. Mutta kaikkien näiden 
maailmassa toimivien hallitusten, näiden näyttelijäin takana on sisäinen 

hallitus, henkinen johto, henkisiä johtajia, jotka johtavat ihmiskunnan ke¬ 
llitystä, uskontoja ja kansojen vaiheita. Tästä sisäisestä hallituksesta voimme 
jotakin tietää, jotakin ymmärtää. Kaikkien näiden hallitusten päänä ja 
korkeimpana johtona on se, jota kutsumme Manuksi, hänen rinnallaan toimii 
kaksi muuta johtajaa, joista kullakin on oma erikoinen tehtävänsä. Manu 
on ajattelija, ihminen, se suuri johtaja, joka johtaa rotuja ja rotujen osas¬ 
toja, joka jahtaa kansoja, muovailee niitä ja auttaa ihmiskuntaa eteenpäin 
kehityksen tiellä. Hänen vierellään seisoo toinen mahtava olento, joka vii¬ 
saudellaan johtaa uskontoja, vahvistaa niitä, kun ne ovat heikkoja, uudis¬ 
taa niitä, kun ne ovat uudistuksen tarpeessa. Hän on suuri rakastaja, suuri 
Säälin Herra, joka johtaa etsiviä ihmisiä totuutta ja rauhaa kohti. Hän on 
Maailmanopettaja. Kolmas näistä suurista johtajista ei kuulu tämän illan 

esitelmään. Nämä kaksi ensinmainittua työskentelevät aina yhdessä kehi¬ 
tyksen hyväksi. 

KEHITYKSEN suuressa kulussa voidaan huomata useita asteita. Voim¬ 
me huomata, että on olemassa juurirotuja, jotka määrätyiltä erikoisilta omi¬ 
naisuuksiltaan huomattavasti eroavat edellisistä juuriroduista. Esimerkiksi 
neljäs näistä juuriroduista, on se, johon kuuluvat kiinalaiset ja japanilaiset, 
viides on se, jota olemme yleisesti tottuneet nimittämään arjalaiseksi roduksi 
ja josta rodusta on haarautunut monta eri alarotua, joista ihmiskunnan kehi¬ 
tyksessä tähän mennessä jo viisi on ilmennyt. Viides on jo näytellyt osansa 
ihmiskunnan kehityksessä. Nyt tähän aikaan on juuri esiintymässä ja synty¬ 
mässä uusi alarotu, kuudes järjestyksessä. Silloin kun tapahtuu tällainen 

') Helsingissä elokuun 26 p:nä 1927 pidetty esitelmä, joka aikaisemmin on julkaistu Suomen 
Teosofisen Seuran aikakauslehdessä Teosofissa ja Helsingin Sanomissa. 

muutos, kun uusi juurirotu tai uusi alarotu on syntymässä, silloin esiintyy 
myös tuo toinen suuri johtaja, josta mainitsimme, Maailmanopettaja. Silloin 
hän astuu alas ihmiskunnan keskuuteen antamaan ihmiskunnalle uuden us¬ 
kon, antamaan uuden uskonnon sille rotutyypille, joka on ihmiskuntaan syn¬ 
tymässä. Hän ottaa ihmisen muodon ollakseen ihminen ihmisten keskellä, 
ja täällä hän opettaa heitä niiden vaatimusten mukaan, mitkä ovat tuolle ala- 
rodulle ominaisia. 

Tähän uuden uskonnon perustamiseen ja uuden Maailmanopettajan tule¬ 
miseen perustuu myös uuden sivistyksen luominen. Me voimme nähdä, seu¬ 
ratessamme oman rotumme kehitystä, että sen historiassa todella on huo¬ 
mattavissa tällaisia aikakausia. Käyttämällä hyväksemme historian ja ver¬ 
tailevan uskontotieteen opetuksia voimme huumata, että tämä kehityksen aate 
perustuu todellisille tosiseikoille. 

PITÄEN MIELESSÄMME näitä tosiseikkoja, voimme aavistella, millai¬ 
nen on oleva se uusi sivistys, joka on tulossa. Meidän on silloin pidettävä 
mielessä tämä, että ensin tulee rotu, sitten sivistys. Verratessamme näitä 
toisiinsa ja katsellessamme oman ihmiskuntamme kehitystä taaksepäin, 
voimme aavistaa tulevaisuuden asioita. Viisi kertaa on tämä tapahtunut 
meidän juurirotumme historiassa. Kuten tiedämme, on tämän juurirodun 
kehto Keski-Aasiassa. Hindulaisella nimellä kutsutaan tämän juurirodun 
syntymäpaikkaa, sitä kaupunkia, josta se on lähtöisin, Shamballaksi. Teille 
voi olla mielenkiintoista tietää arkeologiselta kannalta, että kaksi vuotta sit¬ 
ten lähti Keski-Aasiaan retkikunta, jonka kustansi Yhdysvaltain hallitus, 
tutkimaan muinaisjäännöksiä. Raivaustöitä tehtäessä löydettiin se paikka, 
jossa tämä vanha kaupunki oli sijainnut. Tähän mennessä on jo kaivettu 
suuria osia tästä vanhasta kaupungista esille, mutta tiedemiehet sanovat, että 
kestää vielä monta vuotta, ennenkuin kaikki on kaivettu esille ja kaikki 
jäännökset saatu tutkituksi. 

Tämä suuri juurirotu, joka eli tuolla Keski-Aasiassa, jakautui neljään 
ryhmään, neljään alarotuun, jotka elivät laaksoissa tämän kehdon ympäris¬ 
tössä. Siihen aikaan kun Poseidoniksen saari hukkui Atlantin valtamereen, 
josta Platonkin puhuu ja joka tapahtui noin 9,000 vuotta ennen meidän ajan¬ 
laskuamme, siirtyi tämä juurirotu etelään päin Intiaan, ja johtajana oli 
silloin suuri viisas Vjasa, joka loi sivistyksen Intiaan, joka loi sen kirjoituk¬ 
set, sen uskonnon. Kaiken sen uskonnon ytimenä on tämä lause, joka esiin¬ 
tyy hänen kirjoituksissaan ja joka koskee ainoastaan Jumalaa: »Ainoastaan 
yksi, ilman toista, ainoastaan yksi elämä, josta kaikki muu on lähtöisin.» Ja 
tälle periaatteelle perustettiin koko Intian yhteiskunnallinen järjestelmä. Sen 
järjestelmän yksityiskohdat voitte lukea käsikirjoista, riittää, kun sanon, että 
sen perustana ja sen mallina oli perhe ja perhe-elämä. Perheen muodostivat 
vanhemmat, vanhempien sukulaiset, lapset, sekä nuoremmat että vanhemmat, 
ja kaikkien näiden välillä vallitsi määrätynlaiset velvollisuussuhteet. Jokai¬ 
sella jäsenellä oli määrättyjä velvollisuuksia toisiansa kohtaan, ja tähän vel¬ 
vollisuuden periaatteeseen perustui sekä Intian perhe- että valtioelämä sil- 

loisessa muodossaan. Niin kauan ainoastaan saattoi Intian kansa olla onnel¬ 
linen ja menestyä, kun se noudatti tätä periaatetta, kun se ylläpiti tätä perhe¬ 
suhdetta myös yhteiskunnallisessa elämässä. 

Ensimmäinen näistä neljästä alarodusta lähti Egyptiin ja perusti 
egyptiläisen valtakunnan, jonka erikoisena ominaisuutena oli tieto. Heidän 
opettajansa nimi oli Toth, jota kreikkalaiset kutsuivat Hennes Trismegistuk- 
seksi. Egyptin tiede oli erittäin kehittynyt mystilliseen suuntaan mysteerien 
muodossa. Egyptin tiede 1 , sehän on tullut suorastaan sananparreksi. Faaraon, 
Egyptin kuninkaan, täytyi olla näiden mysteerien hierofanttina, ylimpänä 
pappina, ja näistä mysteereistä on lähtöisin myös Vapaamuurarijärjestö. 

Toinen alarotu lähti Persiaan, ja siellä oli sen opettajana Zoroaster eli 
Zarathustra. Hänen uskontonsa peruspiirteenä oli puhtaus. Ei saanut saas¬ 
tuttaa maata, ilmaa, vettä eikä tulta. Vielä tänä päivänäkin näiden Zoroas- 
terin seuraajien, parsilaisten uskonnossa, jotka elävät Intiassa, on tämä puh- 
tauspiirre tyypillisenä ominaisuutena. Vielä tänä päivänä, toistaessaan aamu¬ 
rukouksensa, sanovat nämä parsilaiset: ole puhdas ajatuksissa, puhdas sa¬ 
noissa, puhdas teoissa. Parsilaisia on enää jäljellä vain noin 80,000, multa 
he ovat hyvin hienostunutta ja etevää rotua. 

Kolmas ja neljäs näistä alaroduista lähtivät Eurooppaan. Kolmas aset¬ 
tui Etelä-Eurooppaan, sen huomattavin kansa alkuaikoina oli Kreikan kansa. 
Nyt heitä kutsutaan yhteisellä nimellä latinalaiseksi roduksi. Kreikkalaisten 
pääominaisuutena oli tunne ja heidän erikoisena harrastuksenaan taide. He 
palvelivat kauneutta, ja niinpä heidän jumalansakin olivat ennen kaikkea 
kauniita. Heidän uskontonsa perustui myös kauneuden palvontaan. Orfeus 
oli heidän opettajansa, ja hän käytti pääasiallisesti musiikkia opetusvälinee¬ 
nään. Niinpä Pythagoraan, tuon suuren kreikkalaisen opettajan koulun 
oven yläpuolella seisoi: älköön tänne astuko kukaan, joka ei tunne matema¬ 
tiikkaa tai musiikkia, sillä nämä kaksi kuuluvat yhteen. 

Neljäs alarotu vaelsi Pohjois-Eurooppaan ja sen sivistyksen perustajana 
oli Kristus. Nämä kansat tunnemme teutonilaisten kansojen nimellä, ja hei¬ 
dän pääominaisuutenaan on tieto, tieteellinen äly. Tieteellinen ajattelu on 
heille ominaista, ja näissä merkeissä kehittyykin länsimainen sivistys. Län¬ 
simailla on hyvin paljon kiinnitetty huomiota yksilön arvoon. Länsimaat ovat 
kaikkein yksilöllisintä kansaa, mitä on olemassa. Mutta tässä on olemassa 
vaara, että yksilöllisyys kehittyy liiallisuuteen. Niinpä sanookin Kristus, kun 
häneltä kysyttiin, kuka meistä on suurin: se teistä on suurin, joka eniten 
palvelee. Palvelemisen periaate yhdessä yksilöllisyyden periaatteen kanssa 
on luonut länsimaisen sivistyksen. Palveluksen täytyy voittaa ne vaarat, 
jotka yksilöllisyysperiaatteesta voivat seurata. 

MIKSI KIISTELLÄ UUDESTA RODUSTA, sillä tosiasiat osoittavat, että 
se on jo syntymässä Kaliforniassa Pohjois-Amerikan Yhdysvalloissa. Helena 
Petrovna Blavatsky kirjoitti v. 1888, että tulee syntymään uusi rotu Ameri¬ 
kassa. Tähän lausuntoon ei silloin kukaan kiinnittänyt paljon huomiota, 
paitsi ne, jotka näkivät hänessä suuren henkisen näkijän, joka kykeni jota- 

kin ennustamaan tulevaisuudesta. Mutta nyt on asia toisin. Vuodesta 1909 
lähtien on tästä asiasta paljon puhuttu, ja olen minä itse siitä paljon puhu¬ 
nut näinä vuosina. Eikä siitä enää kannata kiistellä, koska Amerikan antro¬ 
pologit ovat tästä asiasta yhtä mieltä ja todistavat, että uusi tyyppi on jo 
syntynyt ja kasvamassa Amerikassa. Viime syksynä ilmestyi erään tunne¬ 
tun amerikkalais-tschekkoslovakialaisen antropologin julkaisemana kirja 
Uusi rotu, jossa tehdään selkoa tämän uuden rodun erikoisista sekä fyysil- 
lisistä että henkisistä ominaisuuksista. On ehkä mielenkiintoista mainita, 
että pari vuotta sitten Kalifornian koulunopettajat joutuivat omituiseen vai¬ 
keuteen. He huomasivat nimittäin lapsissa sellaisia ominaisuuksia, etteivät 
vanhat opetusmenetelmät enää oikein tahtoneet sujua. Lapset olivat levotto¬ 
mia, eivätkä oikein tahtoneet seurata tavallista opetusta. Muistatte ehkä, että 
Bergson sanoi joku vuosi sitten, että ihmisessä tulee piakkoin kehittymään 
uusi ominaisuus, joka on enemmän kuin äly, mutta ei ole niin paljon älyn 
kanssa tekemisissä vaan enemmän vaiston. Hän kutsui sitä intuitsioniksi. 
Tämä on juuri se ominaisuus, joka on huomattavissa näissä kalifornialaisissa 
koululapsissa. Kun opettaja selitti jotakin asiaa tunnilla oppilaille, eivät op¬ 
pilaat malttaneet kuulla selityksiä, vaan nousivat kysymään opettajalta: 
»Minkä tähden puhutte noin paljon näistä asioista, mehän näemme ne?» 
Tästä asiasta kirjoittivat myös Amerikan sanomalehdet. Ymmärtäähän sen, 
että opettajien oli vaikeaa tulla toimeen tällaisissa olosuhteissa. Sen tähden 
jaeltiin luokat kahteen osastoon, toiseen asetettiin tavalliset lapset ja toiseen 
nämä erikoiset. Kaksi vuotta kestäneiden kokeilujen jälkeen huomattiin, että 
nämä erikoiset lapset olivat noin kaksi ja puoli vuotta henkisesti kehitty¬ 
neemmät kuin heidän toverinsa. Silloin ei auttanut todellakaan muu kuin 
jakaa luokat kahtia. Tällä tavoin oli myös kasvatuksessa ilmennyt vaikeus 
voitettu. 


VIISI KERTAA aikaisemmin on siis uusi alarotu ilmennyt ja uusi opet¬ 
taja esiintynyt. Mikä on sentähden luonnollisempaa ajatella kuin se, että 
koska nyt jälleen on uusi rotu ilmestymässä, tulee jälleen esiintymään uusi 
opettaja, joka tulee johtamaan tätä rotua ja antamaan sille uskontonsa ja si¬ 
visty ksensä. 

Menkäämme takaisin Palestiinaan ja ajatelkaamme sitä aikaa, jolloin 
Maailmanopettaja viime kerran esiintyi maan päällä. Siioin hän esiintyi 
täällä oppilas Jeesuksen ruumiissa. Evankeliumit kertovat meille, että kun 
Pyhä Henki laskeutui hänen päällensä ja asui hänessä, silloin hän alkoi 
opetuksensa. Me teosofit ymmärrämme tällä sitä, että Maailmanopettaja 
silloin otti tämän oppilaan Jeesuksen käyttövälineekseen esiintyäkseen 
maailmassa. Mutta tässä yhteydessä on varotettava eräästä väärinymmär¬ 
ryksestä, joka usein esiintyy. Kristinuskon perustajaa, tätä Maailmanopet- 
tajaa, kutsutaan näet kuolemansa jälkeen samalla Kristuksen nimellä kuin 
kristinuskossa kutsutaan jumaluuden toista persoonaa. Mutta tämä juma¬ 
luuden toinen persoona ei kuulu kysymykseen Maailmanopettajasta. Juma- 

luus on kaikissa uskonnoissa opetettu koiramaiseksi, kaikissa muissa, paitsi 
ehkä islamin ja hebrealaisten uskonnoissa. Kolminaisuuden toista persoonaa 
kutsutaan kristinuskossa Kristukseksi, mutta se ei kuulu Maailmanopettajaan. 
Voidaan korkeintaan sanoa, että sen henki vaikuttaa Maailmanopettajan toi¬ 
mintaan ja että sieltä laskeutuu voimaa häneen. Mutta Maailmanopettaja 
ottaa aina fyysillisen muodon, asettuu aina johonkin ihmisruumiiseen, niin¬ 
kuin hän teki viime kerrallakin Palestiinassa. Hän kulki siellä kansan kes¬ 
kuudessa, hän opetti synagoogissa, häntä seurasi muutamia köyhiä miehiä, 
toiset häntä halveksivat, toiset häntä ihailivat. Hän esitti opetustansa yksin¬ 
kertaisissa, muta syvällisissä vertauksissa puhuessaan kansalle. Hän oh ih¬ 
minen ja häntä pidettiin ihmisenä viimeiseen saakka, kunnes häneltä otel¬ 
tiin henki. 

On hyvä nyt, kun puhumme Maailmanopettajasta, muistuttaa itsellemme, 
minkälaista oli Maailmanopettajan vaikutus Palestiinassa ja hänen vaelluk¬ 
sensa siellä, hänen vaikeutensa ja hänen kärsimyksensä. Jos muistamme, 
millaiset olosuhteet vallitsivat silloin, kun Maailmanopettaja viime kerralla 
esiintyi, ei meitä lainkaan ihmetytä, jos Maailmanopettaja tälläkin kertaa 
esiintyy sellaisen rodun, sellaisen kansan keskuudessa, joka on ollut ah¬ 
distettuna, painostettuna ja orjuuden alaisena. Hän esiintyy tällä kertaa 
hindulaisena, on syntynyt Intiassa, jonka kansa on monta vuotta ollut orjuu¬ 
dessa, eikä vieläkään ole siitä kokonaan vapauttanut. Mutta Intian kansa 
on henkinen kansa, ja se uskoo Maailmanopettajaan ja hänen tulemiseensa 
auttamaan ihmiskuntaa. En halua tällä kertaa sen lähemmin puhua Maail¬ 
manopettajan vaiheista tässä elämässä. Tulen siitä puhumaan esitelmässäni 
huomenna. Mainitsen vain, että hänet on valittu tähän tehtävään jo lap¬ 
sena ja kehitetty siihen aste asteelta. Hän on kasvatettu puhtauteen. Hän ei 
ole eläissään maistanut lihaa, ei alkoholia, ei tupakoinut, eikä hänessä ole 
ollut mitään muita nuorissa tavattavia intohimoja. Olen pienestä pitäen 
pitänyt hänestä huolta, huolehtinut hänen kasvauksestaan suureen tehtä¬ 
väänsä. Hän on viisas ja hienostunut rakastavainen, sääliväinen, oli ennen 
hyvin ujo, pelkäsi julkisuutta eikä tahtonut itse millään tavalla esiintyä 
julkisuudessa. Mutta viime vuosina on hänessä tapahtunut suuri muutos. 
Kaikki pelkuruus on hävinnyt, kaikki hermostuneisuus kadonnut, hän pu¬ 
huu rohkeasti, auktoriteetilla, varmasti, lujasti. Hän ei pelkää ihmisiä, hän 
ei pelkää esiintyä ihmisten silmien edessä eikä pelkää esittää sitä oppia, 
jota hän on tullut julistamaan maailmalle. Hän opettaa sitä pienelle ryh¬ 
mälle, ja sen perussäveleenä on onnellisuus. Sillä hän uskoo, että Jumala 
on autuus ja että autuus on löydettävissä jokaisen ihmisen sydämestä. Paa¬ 
valikin sanoo kirjeessään: Jumalan temppeli on sisällisesti teissä! Etsikää 
se sieltä, kukaan muu ei voi sitä löytää, teidän täytyy itsenne se löytää. 
Ja me muistamme, että Kristus Palestiinassakin opetti samoin: Jumalan val¬ 
takunta on sisäisesti teissä. Niinpä tämä uusi opettaja on tämän onnellisuu¬ 
den evankeliumin ruumiillistuma. Hän on onnellinen, rauhallinen, voimakas, 
auktoriteettia uhkuva. Hän on kirjoittanut muutamia hyvin kauniita runoja, 



jotka kuvaavat hänen kehitystään ja sen eri asteita. Piakkoin ne ilmestyvät 
kiijana. Hänellä on neljä paikkaa valittuna, joissa hän tulee olemaan kolme 
kuukautta joka vuosi. Niissä hän tulee opettamaan pientä joukkoa etsiviä 
sieluja, jotka tahtovat kehittyä pitemmälle. Hän välttää kaupunkeja, hän 
tahtoo maaseudun rauhassa tätä onnen sanomaa julistaa. Hän uskoo, että 
onni en löydettävissä Jumalan sisäisessä toteuttamisessa. Siihen perustuu 
veljeys ja uusi sivistys, jonka hänen seuraajansa tulevat luomaan, niinkuin 
viime kerrallakin Kristuksen seuraajat loivat sivistyksen hänen luomalleen 
perustalle. 

TÄSTÄ SIVISTYKSESTÄ voimme sanoa, että se on veljeyden ja onnel¬ 
lisuuden sivistys. Siinä tulee olemaan sellainen kasvatus, jossa kaikki voi¬ 
mat otetaan huomioon, jossa lasta opetetaan siten, että sen kaikki ominai¬ 
suudet sopusuhtaisesti kehittyvät. Siinä sivistyksessä tulee naisella olemaan 
se asema, joka hänelle kuuluu, ei jäljennöksenä miehestä, vaan nainen, 
omassa kutsumuksessaan ja tasa-arvoisena kanssatyöntekijänä miehen rin¬ 
nalla. Siinä sivistyksessä tullaan äitiydelle antamaan se arvo ja kunnioitus, 
joka sille kuuluu. Sitä tullaan suojelemaan kaikelta maailman pahuudelta 
ja ristiriitaisuuksilta. Siinä uudessa sivistyksessä ei tulla tappamaan nuo¬ 
rempia veljiämme sen takia, että voisimme syödä niiden lihaa ja vaatettaa 
itseämme niiden nahalla. Siinä sivistyksessä tulee vallitsemaan onnellisuus 
sen takia, ettei se tahdo pahaa kenellekään. Tälle pohjalle, ystävät, tulee 
uusi sivistys olemaan perustettu. 

Olen puhunut teille vain sitä, mitä itse olen nähnyt. Teidän velvolli¬ 
suutenne on muodostaa tästä oma mielipiteenne, oma käsityksenne. Olen 
vain tehnyt oman tehtäväni, olen vain sanonut, mitä olen nähnyt. Teidän 
tehtävänne on luoda parempi ihmiskunta. Onnellisemmat ajat ovat tulossa 
ja me tulemme jättämään onnellisemman ja paremman maailman lapsil¬ 
lemme kuin se, jossa elämme. 


J. KRISHNAMUR TIN 

kiijoittamaa juuri ilmestynyttä kiijaa 

myydään jo kaikissa kirjakaupoissa 

